Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 443/13/8802	Košice I, 6.2.2014
EEČ : 2-63-33-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 20,00 € 
b.	Peňažná suma určená na všeobecne prospešné účely: 10,00 € 
c.	Konkrétny adresát peňažnej sumy určenej na všeobecne prospešné účely: Vysokošpecializovaný odborný ústav geriatrický sv. Lukáša Košice 
d.	Suma odovzdaná štátu na peňažnú pomoc obetiam trestnej činnosti: 10,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Ostatné útvary OR PZ XXXXX pod spisovou značkou ORP-XXXXX
dňa 16.07.2013 v čase o 10.15 hod. v predajni OC Lidl, ktorá sa nachádza v priestoroch Železničnej stanice v Košiciach odcudzil 7 ks čokolád zn. Milka /1 ks - 300 g, 2.99,- eur/, ktoré si vložil do hnedej plátenej tašky a prešiel popri pokladni bez zaplatenia, kde bol zastavený a skontrolovaný pracovníkom SBS, ktorému odcudzený tovar dobrovoľne vydal. Následne bol odovzdaný hliadke Oddelenia ŽP PZ v Košiciach. Svojim konaním spôsobil škodu pre LIDL Slovenská republika v.o.s., ul. Ružinovská 1/E, 821 02 Bratislava vo výške 20,90,- eur,

Odôvodnenie: 
Uznesením povereného príslušníka KR PZ XXXXX, odbor Železničnej polície, oddelenie ŽP, sp. zn. ČVS:XXXXX zo dňa 16.07.2013 bolo začaté trestné stíhanie  a zároveň vznesené obvinenie ml. XXXXX pre  prečin krádeže podľa § 212 ods. 2 písm. f) Trestného zákona.
	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený ml. XXXXX spáchanie skutku priznal, a to jednak v prípravnom konaní, tak pred mediačným úradníkom v rámci konania o zmieri. V podstate uviedol, že čokolády si vložil do tašky,  keď prechádzal cez pokladňu, tovar zasignalizoval a bol zastavený príslušníkom SBS. 
Tieto skutočnosti potvrdil zamestnanec SBS, svedok XXXXX, po príchode polície bola zistená totožnosť páchateľa, išlo o XXXXX.

	Obvinený a poškodená spoločnosť uzavreli (za účasti zákonného zástupcu) dňa 20.01.2014 dohodu o zmieri. Obvinený v rámci dohody slobodne, vážne, zrozumiteľne a určito vyhlásil, že spáchal skutok, za ktorý je stíhaný. 

	Dňa 28.01.2014 obvinený zložil peňažnú sumu vo výške 20,- EUR na depozitný účet  Krajskej prokuratúry v Košiciach č. ú. XXXXX určenú vo výške 50 % na peňažnú pomoc obetiam trestnej činnosti a 50 % t.j. 10,- EUR pre  Vysokošpecializovaný odborný ústav geriatrický sv. Lukáša Košice, n.o., č. ú. XXXXX  Táto suma je primeraná závažnosti spáchaného trestného činu ako i tomu, že priama škoda nevznikla, keďže tovar bol vrátený nepoškodený do predaja.

	Obvinený ml. XXXXX a poškodená spoločnosť LIDL Slovenská republika v.o.s. s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý je vcelku pozitívne hodnotený z ÚPSVaR XXXXX, nemá záznam v registri trestov,  na jeho osobné a majetkové pomery, som dospel k záveru, že takýto spôsob rozhodnutia je dostačujúci.

Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná. ( 215 ods. 6 Tr. por.)

JUDr. Ľuboš Kmec
prokurátor